Tampereen Taidehalli – Wikipedia
(Ohjattu sivulta Tesoman Taidehalli)
Tampereen Taidehalli (entinen Tesoman Taidehalli) on kesällä 2014 perustettu nuorten tamperelaisten kulttuurialan ammattilaisten itsenäinen taiteilijayhteisö Tampereen Epilässä. Tilassa toimii myös Tehonrakentajat ry.
Tampereen Taidehalli toimii työhuoneena ja ammattitaiteilijoiden kohtauspaikkana. Tampereen Taidehallilla on järjestetty avoimia yleisötapahtumia, joiden tavoitteena on ollut tukea paikallista aktiivisuutta. Kollektiivi käyttää Länsi-Tampereen tyhjeneviä liiketiloja toiminnassaan.
Tampereen Taidehallin jäsenet ovat Miska Allonen (2015–), Suvi Heusala (2017–), Laura Impola (2014–), Mirja Kurri (2014–), Laura Laukkanen (2014–), Roope Mäenpää (2016–), Emmi Nieminen (2014–) ja Ismo Torvinen (2014–). Taidehallin perustajajäseniin kuuluu lisäksi Hinni Huttunen (2014–2016) ja Jemina Lindholm (2014–2016). Yhteisön jäsenistöön ovat kuuluneet Timo Bredenberg (2016), Hemuloordi (2014) ja Anna Matveinen (2016-2017).
Tesoman Taidehallin tilat purettiin joulukuussa 2015. Taiteilijoiden toiminta siirtyi Epilään. Uusi tila nimettiin Tampereen Taidehalliksi.
Tampereen Taidehallin kotisivut
Tampereen Taidehallin Facebook-sivu
Tesoman Taidehallista Tehonrakentajat ry:n blogissa
Noudettu kohteesta "https://fi.wikipedia.org/w/index.php?title=Tampereen_Taidehalli&oldid=17476580"
Suomalaiset taiteilijaryhmät
Sivua on viimeksi muutettu 4. elokuuta 2018 kello 03.07.